laion/Wikipedia-Exotic huggingface dataset:
FML

FML הוא המיני-אלבום האחד עשר של להקת הבנים הדרום קוריאנית סבנטין, שיצא ב-24 באפריל 2023, על ידי פלדיס אנטרטיינמנט דרך YG פלוס (אנ'). מתוך האלבום יצאו "F*ck My Life" ו-"Super" (אנ') כסינגלים מובילים כפולים של המיני-אלבום. לפני השחרור, FML הפך לאלבום השני המוזמן ביותר בהיסטוריה של קוריאה הדרומית, עם 4.64 מיליון הזמנות מראש. לפי פלדיס ומפיץ האלבום YG פלוס, המכירות המשולבות של כל הגרסאות של FML עלו על 6.2 מיליון עותקים ביולי 2023, מה שמסמן את הפעם הראשונה שבה אלבום של אמן קיי-פופ חצה את השש מיליון רכישות. הוא זכה בפרס אלבום השנה (אנ') בטקס פרסי MAMA לשנת 2023. ב-10 במרץ 2023, פלדיס אנטרטיינמנט אישרה כי סבנטין יוציאו אלבום חדש באפריל, תשעה חודשים לאחר יציאת המיני-אלבום Sector 17 (אנ'). ב-31 במרץ, החברה הודיעה על שחרורו של המיני-אלבום FML ב-24 באפריל. ב-4 באפריל פורסם לוח הזמנים לקידום המכירות של המיני-אלבום. שלושה סטים של תמונות קונספט פורסמו בשבוע שלאחר מכן, כאשר התמונה הקבוצתית הרשמית של FML והקבוצה האחרונה של תמונות קונספט פורסמו ב-15 באפריל. שמו של הסינגל המוביל השני, "Super", הוכרז ב-18 באפריל. גרסת ה-"highlight medley" שוחררה ב-20 באפריל. FML הוזמן מראש 4.64 מיליון פעמים, והפך לאלבום המוזמן ביותר בהיסטוריה של דרום קוריאה באותה תקופה, ושבר את השיא של BTS משנת 2020 עם האלבום Map of the Soul: 7. במאי 2023, האלבום עקף גם את 5-Star (אנ') של סטריי קידס. לפי האנטאו, FML מכר 3.99 מיליון עותקים ביומה הראשון בלבד, ושבר את שיאי המצעדים למספר המכירות הרבות ביותר ביום הראשון ובשבוע הראשון. הוא מכר 4,550,214 עותקים פיזיים ברחבי העולם בשבוע הראשון שלו והפך לאלבום הקיי-פופ הראשון שעבר 6 מיליון עותקים שנמכרו. FML הופיע לראשונה במקום השני בבילבורד 200 בארצות הברית עם 135,000 יחידות שוות ערך לאלבומים, כאשר 132,000 מהנתון הזה היו מכירות טהורות. זוהי הכניסה השלישית של סבנטין לעשירייה הראשונה בארצות הברית. לפי דו"ח המוזיקה העולמי של הפדרציה הבין-לאומית לתעשייה הפונוגרפית (IFPI) לשנת 2023, FML היה האלבום הנמכר ביותר בכל הפורמטים, והאלבום הנמכר ביותר בעולם, לאחר שמכר 6.4 מיליון עותקים. האלבום זיכה את סבנטין בדיסאנג הראשון בפרסי MAMA כשקיבל את תואר אלבום השנה (אנ') בטקס פרסי MAMA לשנת 2023. FML קיבל את פרס עשרת האמנים המובילים במיליונים בטקס פרסי המוזיקה של מלון לשנת 2023 (אנ') בדצמבר. מצעד האלבומים העולמיים של IFPI מדרג, לפי הסדר, את האלבומים שהניבו הכי הרבה כסף בעולם בסטרימינג, הורדה ומכירות פיזיות (בשילוב) בשנה קלנדרית. מצעד מכירות האלבומים הגלובלי מודד מכירות גלובליות בכל הפורמטים הפיזיים, כמו גם הורדות של אלבומים מלאים. דיסאנג (daesang) הוא מונח בקיי-פופ שמשמעותו "פרס גדול". בדרך כלל קטגוריות שיר השנה, אלבום השנה ואמן השנה מקבלות את התואר דיסאנג. עשרת השירים המובילים שהושמעו למעלה ממיליון פעמים ב-24 השעות הראשונות ליציאתם במלון מקבלים את הפרס הזה. נערך על ידי הקבוצה ההונג-קונגית אסיה פסיפיק אינטרנשיונל וסאנווי רקורדס, פרסי מוזיקת הפופ האסיאתית מבססים את הזוכים על "מצעד מוזיקת הפופ האסייתי" שנפתח בספטמבר 2019. Top Current Album Sales, Billboard, ‏2023 (באנגלית אמריקאית)
אדון שוקו

"אדון שוקו" הוא שיר של הזמר הישראלי אריק איינשטיין. השיר נכתב בידי הסופרת חיה שנהב הולחן הופק ועובד בידי הזמר יוני רכטר ויצא לאור בשנת 1989 כחלק מאלבום האולפן ה-27 של איינשטיין, "הייתי פעם ילד". "אדון שוקו" הוא שיר ילדים באורך של 3:31 דקות. השיר נכתב בידי הסופרת חיה שנהב, הולחן הופק ועובד בידי הזמר יוני רכטר. הוא הוקלט באולפן "Hamon", רמת גן שבישראל, ויצא לאור בשנת 1989 כחלק מאלבום האולפן ה-27 של איינשטיין, "הייתי פעם ילד". בשנת 2003 נכלל השיר באלבום האוסף "המיטב". בשנת 1991 התארח איינשטיין בתוכנית הבידור זהו זה!, שם צולם וידאו קליפ לשיר בביצועו של איינשטיין ובליווי חברי התוכנית. בשנת 1990 נכלל ביצוע של עוזי חיטמן לשיר בקלטת "שירים קטנים". בנובמבר 2012 יצאה לאור גרסת כיסוי של ערוץ הופ! לשירו של איינשטיין אשר בוצע בידי "מקהלת שרונית". במרץ 2024 הוציאה חיה שנהב, את ספרה לילדים "אדון שוקו", על ידי הוצאת הספרים "עם עובד". הספר מכיל את סיפורו של אדון שוקו ומעוטר באיורים שנוצרו על ידי שחר קובר. בתחילה, משום שמילות השיר לא מתארות מיהם אותם "אדוני שוקו", צייר אותם קובר בתור דמויות כלבים אשר "הולבשו" בסגנון הלבוש שאפיין את אריק איינשטיין. לאחר שההוצאה פסלה את רעיון הכלבים החליט קובר לאייר את "אדוני השוקו" בתור דמויות קשישים בעוד שלכל קשיש הוצמד כלב משלו. ב-9 במאי 2011 יצאה לאור פארודיה על השיר בשם "אדון סאטלה" על ידי חברת שרוטונים. אריק איינשטיין - אדון שוקו, סרטון בערוץ "מוזיקה ישראלית", באתר יוטיוב (אורך: 03:32) אדון שוקו - אריק איינשטיין, סרטון בערוץ "כאן חינוכית", באתר יוטיוב (אורך: 03:10) שחר קובר // אדון שוקו - מגזין פורטפוליו, באתר מגזין פורטפוליו, ‏25 באפריל 2024 יותם שווימר, הייתי פעם ילד, שגדל על אריק איינשטיין, באתר ynet, 29 בנובמבר 2013 אדון שוקו, באתר ספוטיפיי אדון שוקו - אריק איינשטיין, סרטון בערוץ "כאן חינוכית", באתר יוטיוב (אורך: 03:10) אריק איינשטיין - אדון שוקו, סרטון בערוץ "מוזיקה ישראלית", באתר יוטיוב (אורך: 03:32) אריק איינשטיין, יוני רכטר - אדון שוקו (באנגלית), 1989, נבדק ב-2023-08-04 המיטב, באתר אריק איינשטיין, ‏5 בדצמבר 2020 אריק איינשטיין - המיטב, באתר הספרייה הלאומית עוזי חיטמן | עוד שירים קטנים - לקט שירים ראשונים לפעוטות, באתר דיסק סנטר עוזי חיטמן - אדון שוקו, סרטון בערוץ "מיטב שירי הילדים", באתר יוטיוב (אורך: 02:52) אדון שוקו - שירי ילדות אהובים - ערוץ הופ! לגדול בידיים טובות, סרטון בערוץ "ערוץ הופ!", באתר יוטיוב (אורך: 02:05) אדון שוקו, באתר עברית (חנות ספרים מקוונת) אדון שוקו | חיה שנהב, באתר עם עובד שחר קובר // אדון שוקו - מגזין פורטפוליו, באתר מגזין פורטפוליו, ‏25 באפריל 2024 אדון סאטלה, סרטון בערוץ "Srutonim - שרוטונים", באתר יוטיוב (אורך: 02:17) אדון סאטלה הולך לבקר חבר שלו, באתר onlife
יום פקודה (ספר)

יום פקודה: מלחמת יום הכיפורים – להביט לאמת בעיניים, הוא ספר שראה אור בספטמבר 2023, במלאת 50 שנה למלחמת יום הכיפורים והוא אסופת מאמרים, סקירות וטורים אישיים המופיעים לראשונה בספר זה. הספר נכתב כמיזם של המרכז למלחמת יום הכיפורים - עמותה שהוקמה על ידי בוגרי המלחמה, ששמו לעצמם מטרה לחקור את קורותיה, להנציח את חלליה, לתת כבוד ללוחמיה ולהנחיל לדורות הבאים את סיפורה ולקחיה. ד"ר גדעון אביטל-אפשטיין יזם את הרעיון וערך את הספר, בעידוד ועדת התיעוד והמחקר של העמותה של המרכז למלחמת יום הכיפורים, בראשות פרופסור אורי בר-יוסף, בהוצאת ידיעות ספרים. הקדמה שנכתבה על ידי רמי סווט, יו"ר העמותה של המרכז למלחמת יום הכיפורים, שלחם בקרבות רמת הגולן במלחמה. מבוא שנכתב על ידי ד"ר גדעון אביטל-אפשטיין, שהיה קצין המודיעין של גדוד הצנחנים 890 בחטיבה 35 ולחם בקרב החווה הסינית אירועים מרכזיים בציר הזמן הקשורים למלחמה מ-1970 עד יוני 1974. לב הספר מחולק לשישה חלקים. בכל חלק 6–12 מאמרי דעה לצד טורים אישיים. חלק ראשון: מגעים מדיניים, פוליטיקה ישראלית וממשלה במלחמה חלק שני: דור המלחמה, זיכרון כואב ופוסט טראומה חלק שלישי: לפני הכול, אחרי הכול ונשק יום הדין חלק רביעי: מודיעין ואויב חלק חמישי: ה"בור", החזית, האוויר והים חלק שישי: צבא היבשה מפתח מושגים, קיצורים ראשי תיבות וכן הערות. הכריכה בחזית הספר בצבעי אות מלחמת יום הכפורים ובגב הספר פירוט על תוכנו של ספר זה. הספר בנוי ממאמרים שנכתבו על ידי כותבים מתחומי המחקר האקדמי, סופרים, במאים, רופאים, מטפלים ומטופלים. להלן רשימת המאמרים והכותבים בציון הקשר שלהם למלחמת יום הכיפורים והעשייה שלהם בכלל, כפי שמופיע בספר בראש כל פרק: בועז כהן, הקרב על הזיכרון, באתר פייסבוק, ‏21 באפריל 2015 יום פקודה – מלחמת יום הכיפורים – להביט לאמת בעינים: שמות הכותבים ותיאור הספר, באתר עמותת המרכז למלחמת יום הכיפורים אירוע השקת הספר יום פקודה, מלחמת יום הכיפורים - להביט לאמת בעיניים 11.9.2023 גדעון אביטל-אפשטיין משוחח עם יורם מוקדי על הספר יום פקודה - רדיו 100 1.9.2023 על הספר': רמי רום, יום פקודה, באתר זמן ישראל, 24 בספטמבר 2023 [1], (הוצאת ידיעות ספרים), 2023 עמוד הבית, באתר המרכז למלחמת יום הכיפורים יואב לימור, היינו שלושה, באתר ישראל היום, 3 באוקטובר 2019 אתר עברית, [הספר: יום פקודה יום פקודה]
גולה סנגם

גולה סנגם (בפרסית: گل سنگم, באנגלית: Gole Sangam; בתרגום לעברית: "פרח של אבן אני"), לעיתים נקרא גול-י סנגם (באנגלית: Gol-e Sangam) או רק גולה סנג (באנגלית: Gole Sang; בפרסית: گل سنگ), הוא שיר אייקוני בשפה הפרסית משנות ה-70, שהולחן על ידי המלחין והפסנתרן האיראני אנושיראואן רוחאני ומילים שנכתבו על ידי המשורר והתמלילן האיראני ביז'אן סמנדר. הלחן פופולרי באיראן, אפגניסטן וטג'יקיסטן, וזכה גם לתהילה בינלאומית. השיר מדבר על אדם מאוהב, אשר מתמודד עם דחייה מהאדם שהוא/היא אוהב. השיר זכה לעשרות פרשנויות והקלטות ומושר בשפות רבות. הביצוע הראשון של השיר בוצע על ידי אמל סאיין (אנ'), הגרסאות המפורסמות ביותר נעשו לאחר מכן על ידי הזמרים הפרסיים חסן סתאר והיידה ושל הזמר האפגני אחמד זהיר. הביצוע של הזמרת הישראלית ריטה גרמה לפופולריות של השיר בישראל.
El Cóndor Pasa

"El Cóndor Pasa" (בעברית: "הקונדור עובר") הוא קטע מוזיקלי מזרזואלה (אנ') בעלת אותו השם (אנ') מאת המלחין הפרואני דניאל אלומיה רובאלס (אנ'). זהו השיר הפרואני המבוצע ביותר כיום (2023). מאז יציאתו יש המעריכים כי השיר זכה לכארבעת אלפים עיבודים, וכן 300 תרגומים. בשנת 2004, יצאה הודעה רשמית כי פרו רואה את השיר כחלק מהמורשת הלאומית התרבותית שלה. וכי השיר נחשב ל"המנון שני" לאחר ההמנון הרשמי. הפרסום העולמי של השיר יצא הודות לעיבוד באנגלית של הצמד סיימון וגרפונקל ושל פול סיימון: "If I Could", אשר יצא במסגרת אלבומם הנודע משנת 1970 גשר על מים סוערים. בשנת 1913, הפזמונאי והמלחין הפרואני דניאל אלומיה רובאלס (אנ') הלחין את הזרזואלה (אנ') הקונדור עובר (אנ'). המחזה המוזיקלי הוצג לראשונה בתיאטרון מאצי שבלימה. הזרזואלה נכתבה במחזה מוזיקלי בשתי מערכות. את הטקסט כתב חוליו דה לה פאז (שם העט של חוליו בואדואין). העיבוד הראשון של הזרזואלה לפסנתר (כולל המלודיה הידועה) יצא לאור ב-3 במאי 1933 בידי תאגיד המוזיקה אדוארד ב. מארקס (The Edward B. Marks Music Corp) האמריקאי. וממוספר כ־9643 בספריית הקונגרס האמריקאי. בשנת 1965 צמד המוזיקאים האמריקאיים סיימון וגרפונקל שמע לראשונה את המנגינה בידי הלהקה Los Incas (אנ') במהלך הופעה בתיאטרון של מזרח פריז (Théâtre de l'Est parisien) (צר'). סימון התיידד עם הלהקה, ולאחר מכן הופיע איתם ואף הפיק עבורם את האלבום האמריקאי הראשון שלהם. בנוסף, הוא ביקש רשות מהלהקה להתשתמש בשיר ולהקליט אותו בעצמו. מנהל הלהקה ואחד מהחברים המייסדים חורחה מילכברג (צר'), שעיבד את השיר ואסף עבורו תמלוגים, השיב לסימון בטעות כי מדובר בשיר פרואני מסורתי. צמד הפרברים, באלבומם משנת 1972 "בשירי סיימון וגרפונקל" כללו את השיר בעיבוד לעברית בשם לו ניתן (הנשר עבר). את העיבוד כתב אדי שפירוביץ והמילים תורגמו בידי אבי קורן. מדיה וקבצים בנושא El Cóndor Pasa בוויקישיתוף מידע על היצירה "El Cóndor Pasa" באתר מיוזיק בריינז מידע על הקומפוזיציה "El Cóndor Pasa" באתר AllMusic גרסאות נוספות ל"El Cóndor Pasa" באתר SecondHandSongs Simon & Garfunkel – El Condor Pasa (If I Could), BPI
סטיבן סייג'

סטיבן פ. סייג' (באנגלית: Steven F. Sage;‏ נולד ב-1947, ניו יורק, ארצות הברית) הוא דיפלומט, סינולוג, היסטוריון וסופר אמריקאי המתמחה בהיסטוריה של סין ובתקופת השואה בבולגריה. סייג' כתב את הפרק העוסק בבולגריה בכרך ג' של אנציקלופדיה של המחנות והגטאות. סטיבן סייג' נולד בניו-יורק. הוא רכש השכלה אקדמית בסינולוגיה באוניברסיטת פנסילבניה ודוקטורט באוניברסיטת הוואי. ב-1981 הצטרף לשירות החוץ האמריקאי ושירת כסגן הקונסול בבייג'ינג. בין 1984–1986 שירת בשגרירות ארצות הברית בסופיה שבבולגריה. במהלך שהותו בבולגריה עסק ברדיפת המיעוט הטורקי במסגרת תהליך "הבולגריזצייה" אותו הוביל מנהיג המדינה טודור ז'יבקוב, ופעולתו הובילה למחאה רשמית של ארצות הברית. במהלך שנות ה-90 של המאה ה-20 לימד סייג' היסטוריה באוניברסיטת המדינה מרכז טנסי במרפריסבורו. סייג' חקר את ההיסטוריה של סצ'ואן הקדומה, ואת המלחמות לאיחוד הקיסרות הסינית שהובילה שושלת צ'ין. ב-1992 פרסם את מחקרו בספר "סצ'ואן הקדומה ואיחוד סין" אשר זיכה אותו בהכרה אקדמית, ובתואר עמית מחקר בכיר של אוניברסיטת מסצ'וסטס אמהרסט. בהמשך חקר סייג' את תקופת מלחמת העולם השנייה ואירועי השואה תוך התמקדות באירועים בממלכת בולגריה. סייג' מבקר בכתביו את "תאוריית ההצלה" שהונחלה על ידי הממשל הבולגרי לאורך שנים, תוך הכחשתו רבת השנים של הממשל לגבי חלקה של בולגריה בגירוש יהודי תראקיה, מקדוניה והעיר פירוט למחנה ההשמדה טרבלינקה. סייג' כתב את הפרק העוסק בבולגריה בכרך השלישי של אנציקלופדיה של המחנות והגטאות. עוד חקר את פעילותו הנרחבת של ארגון טודט. סטיבן סייג', השואה בבולגריה: להציל את ההיסטוריה מן ה״הצלה״, באתר "בית מורשת יהדות בולגריה ביפו" סטיבן סייג', מחנות עבודה וגטאות בבולגריה, 22 במאי 2023, יד ושם, , באתר "בית מורשת יהדות בולגריה ביפו" (באנגלית) סטיבן סייג', באתר encyclopedia.com (באנגלית). סטיבן סייג', באתר מוזיאון ארצות הברית לזכר השואה (באנגלית).
קומפרופורציונציה

קומפרופורציונציה (Comproportionation ) היא תגובת חמצון-חיזור בה שני המגיבים מכילים את אותו יסוד במצבי חמצון שונים והתוצר הוא היסוד בדרגת חמצון שבין שתי דרגות החמצון שבמגיבים. תגובת קומפרופורציונציה הפוכה לתגובת דיספרופורציונציה בה המגיבים באותה דרגת חמצון והתוצרים בדרגות חמצון שונות. תגובות קומפרופורציונציה מתרחשות כאשר ליסוד בדרגת חמצון מסוימת אנרגיה חופשית נמוכה מדרגת החמצון הגדולה יותר וגם מזו הנמוכה יותר. תגובת עופרת במצבר P b + P b O 2 + 2 H 2 S O 4 → 2 P b S O 4 + 2 H 2 O {\displaystyle Pb+PbO_{2}+2H_{2}SO_{4}\rightarrow 2PbSO_{4}+2H_{2}O} תגובה לייצור מנגן דו-חמצני 2 K M n O 4 + 3 M n S O 4 + 2 H 2 O → 5 M n O 2 + K 2 S O 4 + H 2 S O 4 {\displaystyle 2KMnO_{4}+3MnSO_{4}+2H_{2}O\rightarrow 5MnO_{2}+K2SO_{4}+H_{2}SO_{4}} תגובת ברזל תלת גלורי עם ברזל לקבלת ברזל דן-כלורי 2 F e C l 3 + F e → 3 F e C l 2 {\displaystyle 2FeCl_{3}+Fe\rightarrow 3FeCl_{2}} תגובת אנמוקס N H 4 + + N O 2 − → N 2 + 2 H 2 O {\displaystyle NH_{4}^{+}+NO_{2}^{-}\rightarrow N_{2}+2H_{2}O}
אבוסבק פייזולייב

אבוסבק פייזולייב (באוזבקית: Аббосбек Файзуллаев; נולד ב-3 באוקטובר 2003 באוזבקיסטן) הוא כדורגלן אוזבקי המשחק בעמדת קשר הכנף בקבוצת צסק"א מוסקבה מליגת העל הרוסית ובנבחרת אוזבקיסטן. פייזולייב גדל במחלקת הנוער של פחטקור טשקנט. הוא ערך 33 הופעות ליגה במדי הקבוצה הבוגרת של המועדון במסגרת ליגת העל האוזבקית בין השנים 2021–2023, בהן הבקיע שבעה שערים. ב-4 באוגוסט 2023 חתם פייזולייב על חוזה לשלוש שנים בצסק"א מוסקבה מליגת העל הרוסית. ב-11 ביוני 2023 ערך פייזולייב את הופעת הבכורה שלו בנבחרת אוזבקיסטן, בניצחון 3-0 על נבחרת עומאן במסגרת גביע מרכז אסיה. ב-17 ביוני הבקיע את שער הבכורה שלו בנבחרת, בניצחון 5-1 על נבחרת טג'יקיסטן במסגרת אותו טורניר. נכלל בסגל נבחרת אוזבקיסטן לטורניר גביע אסיה 2023. נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024). פחטקור טשקנט אליפות אוזבקיסטן (2): 2021, 2022 נבחרת אוזבקיסטן עד גיל 20 גביע אסיה עד גיל 20 (1): 2023 מדיה וקבצים בנושא אבוסבק פייזולייב בוויקישיתוף אבוסבק פייזולייב, ברשת החברתית אינסטגרם אבוסבק פייזולייב, באתר Transfermarkt אבוסבק פייזולייב, באתר Soccerway אבוסבק פייזולייב, באתר WorldFootball.net אבוסבק פייזולייב, באתר National Football Teams אבוסבק פייזולייב, באתר FootballDatabase.eu Аббос Файзуллаев — с нами! באתר הרשמי של צסק"א מוסקבה, 4 באוגוסט 2023 (ברוסית) AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית) Ўзбекистон U-23 терма жамоасининг Париж Олимпиадасида иштирок этувчи якуний таркиби эълон қилинди באתר Championat Asia, ‏ 9 ביולי 2024
בונקה אינוסנט

בונקה אינוסנט (באנגלית: Bonke Innocent; נולד ב-20 בינואר 1996 בקדונה שבניגריה) הוא כדורגלן ניגרי המשחק בעמדת הקשר האחורי בקבוצת לוריאן מליגת העל הצרפתית ובנבחרת ניגריה. אינוסנט החל את הקריירה המקצוענית שלו בקבוצת לילסטרום מליגת העל הנורווגית. הוא ערך 54 הופעות ליגה במדי המועדון. ב-2 באוגוסט 2017 חתם אינוסנט במאלמה מליגת העל השוודית. הוא ערך 61 הופעות ליגה במדי המועדון, וזכה בשלוש אליפויות שוודיה. ב-18 בינואר 2022 חתם אינוסנט בלוריאן מליגת העל הצרפתית. ב-7 בספטמבר 2021 ערך אינוסנט את הופעת הבכורה שלו בנבחרת ניגריה, בניצחון 2-1 על נבחרת כף ורדה במסגרת מוקדמות מונדיאל 2022. מאלמה אליפות שוודיה (3): 2017, 2020, 2021 בונקה אינוסנט, באתר Transfermarkt בונקה אינוסנט, באתר Soccerway בונקה אינוסנט, באתר WorldFootball.net בונקה אינוסנט, באתר National Football Teams בונקה אינוסנט, באתר FootballDatabase.eu Välkommen till Malmö FF, Bonke Innocent! באתר הרשמי של מאלמה, 2 באוגוסט 2017 (בשוודית) BONKE INNOCENT S'ENGAGE AVEC LE FC LORIENT באתר הרשמי של לוריאן, 18 בינואר 2022 (בצרפתית)
תאיטטוס

האם התכוונתם ל... המתמטיקאי תאיטטוס וערכים הקשורים אליו תאיטטוס (מתמטיקאי) – מתמטיקאי יווני בן המאה ה-4 לפנה"ס תאיטטוס (דיאלוג אפלטוני) – דיאלוג של הפילוסוף היווני אפלטון שנכתב במאה ה-4 לפנה"ס, המתנהל בין סוקרטס למתמטיקאי תאיטטוס תאיטטוס (מכתש) (אנ') – מכתש פגיעה ירחי הקרוי על שם המתמטיקאי תאיטטוס אחרים תאיטטוס מקיריני (אנ') – משורר יווני מהעיר קיריני (כיום קירנה, לוב) שפעל במאה ה-3 לפנה"ס תאיטטוס (משורר) (אנ') – משורר יווני שפעל במאה ה-3 לפנה"ס. 6 ממכתמיו נכללים באנתולוגיה היוונית תאיטטוס הסכולסטי (אנ') – משורר מכתמים יווני-ביזנטי שפעל במאה ה-6 לפנה"ס. מכתם שלו נכלל באנתולוגיה היוונית
נתן (כדורגלן)

נתן ברנרדו דה סוזה (בפורטוגזית: Natan Bernardo de Souza; נולד ב-6 בפברואר 2001 בסרה שבברזיל) הוא כדורגלן ברזילאי המשחק בעמדת הבלם בקבוצת ריאל בטיס מהלה ליגה. נתן גדל במחלקות הנוער של פונטה פרטה ופלמנגו. הוא ערך 17 הופעות ליגה במדי הקבוצה הבוגרת של פלמנגו במסגרת ליגת העל הברזילאית, בהן הבקיע שער אחד. ב-15 במרץ 2021 הושאל נתן עד לתום עונת 2021 לרד בול ברגנטינו מליגת העל הברזילאית. ב-22 בינואר 2022 חתם על חוזה קבוע לארבע שנים במועדון. ב-7 באוגוסט 2023 חתם לחמש שנים בנאפולי מדיה וקבצים בנושא נתן בוויקישיתוף נתן, באתר Transfermarkt נתן, באתר Soccerway נתן, באתר BDFutbol נתן, באתר WorldFootball.net נתן, באתר FootballDatabase.eu נתן, באתר ESPN Flamengo acerta empréstimo de Natan para o Bragantino; valor total pode chegar a R$ 27 milhões באתר Globoesporte, ‏ 15 במרץ 2021 (בפורטוגזית) Red Bull Bragantino acerta compra em definitivo do zagueiro Natan, ex-Flamengo, por R$ 22 milhões באתר ESPN, ‏ 22 בינואר 2022 (בפורטוגזית)
לורנס שנקלנד

לורנס שנקלנד (באנגלית: Lawrence Shankland; נולד ב-10 באוגוסט 1995 בגלאזגו שבסקוטלנד) הוא כדורגלן סקוטי המשחק בעמדת החלוץ בקבוצת הארט אוף מידלות'יאן מליגת העל הסקוטית ובנבחרת סקוטלנד. שנקלנד שיחק בקבוצות קווינס פארק, אברדין, דנפרמלין את'לטיק, סנט מירן, גרינוק מורטון, אייר יונייטד ודנדי יונייטד במסגרת ארבע הליגות הבכירות בסקוטלנד. ב-11 באוגוסט 2021 חתם שנקלנד בבירסחוט מליגת העל הבלגית. ב-22 באוגוסט ערך את הופעת הבכורה שלו במועדון, בהפסד 3-2 לקלאב ברוז' במסגרת המחזור החמישי בליגה לעונת 2021/22. ב-24 באוקטובר הבקיע את שער הבכורה שלו בנבחרת, בהפסד 4-2 לאנדרלכט במסגרת המחזור ה-12 בליגה. בסך הכל ערך 26 הופעות ליגה במדי המועדון, בהן הבקיע חמישה שערים. ב-20 ביולי 2022 חתם שנקלנד על חוזה לשלוש שנים בהארט אוף מידלות'יאן מליגת העל הסקוטית. בעונתו הראשונה במועדון ערך 37 הופעות ליגה והבקיע 24 שערים. ב-10 באוקטובר 2019 ערך שנקלנד את הופעת הבכורה שלו בנבחרת סקוטלנד, בהפסד 4-0 לנבחרת רוסיה במסגרת מוקדמות יורו 2020. ב-13 באוקטובר 2019 הבקיע את שער הבכורה שלו בנבחרת, בניצחון 6-0 על נבחרת סן מרינו במסגרת מוקדמות יורו 2020. נכלל בסגל נבחרת סקוטלנד לקראת טורניר יורו 2024, ובמסגרת משחקי ההכנה כבש מול נבחרת פינלנד. אייר יונייטד הליגה השלישית בסקוטלנד : 2017/18 דנדי יונייטד הצ'מפיונשיפ הסקוטי : 2019/20 אישיים שחקן החודש בליגת העל הסקוטית : נובמבר 2023, דצמבר 2023 שחקן החודש בצ'מפיונשיפ הסקוטי : אוגוסט 2018, אוגוסט 2019 שחקן החודש בליגה השלישית בסקוטלנד : נובמבר 2017, מרץ 2018 לורנס שנקלנד, באתר Transfermarkt לורנס שנקלנד, באתר Soccerway לורנס שנקלנד, באתר WorldFootball.net לורנס שנקלנד, באתר National Football Teams לורנס שנקלנד, באתר FootballDatabase.eu LAWRENCE SHANKLAND DEPARTS FOR BEERSCHOT באתר הרשמי של דנדי יונייטד, 11 באוגוסט 2021 (באנגלית) Lawrence Shankland: Scotland striker joins Hearts from Beerschot באתר BBC, ‏ 20 ביולי 2022 (באנגלית)
המיטב (אלבום של אילנית)

"המיטב" הוא אלבום האוסף ה-14 של הזמרת הישראלית אילנית. את האלבום הוציאה בשנת 2008 לאור חברת התקליטים NMC. זהו אלבום האוסף הבודד הארוך ביותר של אילנית, והוא מונה 45 רצועות שפורסמו לאורך הקריירה המוזיקלית שלה. מידע על האלבום המיטב באתר MusicBrainz המיטב (אלבום של אילנית) באתר סטריאו ומונו
דמבו סילה

דמבו סילה (בצרפתית: Dembo Sylla; נולד ב-10 בנובמבר 2002 בלאוואל שבצרפת) הוא כדורגלן גינאי-צרפתי המשחק בעמדת המגן הימני בקבוצת לוריאן מליגת העל הצרפתית ובנבחרת גינאה. סילה גדל במחלקת הנוער של לאוואל. בשנת 2019 החל לשחק בקבוצת המילואים של המועדון. בעונת 2022/2023 ערך 30 הופעות ליגה במדי הקבוצה הראשונה של המועדון במסגרת ליגת המשנה הצרפתית. ב-17 ביולי 2023 חתם סילה על חוזה לחמש שנים בלוריאן מליגת העל הצרפתית. ב-27 במרץ 2023 ערך סילה את הופעת הבכורה שלו בנבחרת גינאה, בניצחון 3-2 על נבחרת אתיופיה במסגרת מוקדמות גביע אפריקה לאומות 2023. מדיה וקבצים בנושא דמבו סילה בוויקישיתוף דמבו סילה, ברשת החברתית אינסטגרם דמבו סילה, באתר Transfermarkt דמבו סילה, באתר Soccerway דמבו סילה, באתר WorldFootball.net דמבו סילה, באתר National Football Teams דמבו סילה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דמבו סילה".
אוסף להיטים

"אוסף להיטים" הוא אלבום האוסף ה-15 של הזמרת הישראלית אילנית. את האלבום הוציאה בשנת 2009 לאור חברת התקליטים NMC. זהו אלבום האוסף הבודד האחרון שיצא לאור על ידי אילנית, שכן שני אלבומי האוסף הבאים, שירים ליום חולין – 45 שנות זמר חלק א' ושירים ליום חולין – 45 שנות זמר חלק ב', הם חלק מטרילוגיית אוספים. אוסף להיטים באתר סטריאו ומונו
דינוזאור מילניאל

דינוזאור מילניאל הוא אלבום הראפ התשיעי של הראפר הישראלי סגול 59. האלבום יצא ב-4 באוגוסט 2023 בלייבל קמ"ע. האלבום כולל 12 רצועות שהופקו על ידי מגוון רחב של מפיקים: אורי שוחט, רונן סאבו, שירוטו, אדי סומירן, אברי ג'י, נתי גרינברג ושחר נוביק. באלבום מתארחים לוקץ', ג'ני פנקין, מאור אשכנזי, רוישה, שרק, שגב, רויסון והראפרית סאפאא חתחות. עוד משתתפים באלבום: הזמרת הילה זהרור (שירה בשיר "ווסט קוסט"), הגיטריסט מיכאל קליסקי (גיטרות בשיר "ווסט קוסט"), המוזיקאי זיו וולפסון (גיטרה ובס בשיר "אאוטסיידר") והראפר/מפיק צוקוש (קולות רקע בשיר "גיים אובר"). האלבום יצא לאור בפורמט דיגיטלי לכל שירותי הסטרימינג וכן על גבי תקליט ויניל. את עטיפת האלבום צייר המאייר אבי כץ ועיצב אלעד אלחרר, שהיה אחראי גם לעיצוב האלבום פרקי אבות של סגול. זיו וולפסון ביצע את המאסטרינג לאלבום באולפני Wolfsound. בביקורת על האלבום, שפורסמה בידיעות אחרונות בתאריך 7 בספטמבר 2023, כתב המבקר אמיר שוורץ: "אלבום חדש ויפה... השורות שלו קולעות וקולחות, הביט מחזיק היטב את העסק, והסימפולים האולד-סקוליים שלו נהדרים... "דינוזאור מילניאל" מתגלה כמסיבה שמחברת יפה בין הישן לחדש... יכול ללמד כל מילניאלי שיעור או שניים בחיבור בין מילה לבין ביט" הסינגל הראשון מתוך האלבום, "מה למדתי", שיצא ב-6 ביוני 2023 חיבר את סגול עם הראפרים רוישה ומאור אשכנזי, שניהם בוגרי קורס ראפ והיפ הופ בלימודי החוץ שמלמד סגול בבית הספר למוסיקה רימון. השיר נכנס למספר פלייליסטים רשמיים בשירותי הסטרימינג ספוטיפיי ואפל מיוזיק וצולם לו קליפ בבימויו של הבמאי עידו ברלד. הסינגל השני "ווסט קוסט" בהפקת אדי סומירן (המפיק הוותיק שעבד בעבר גם עם סאבלימינל, כלא 6, נימי נימ, ואחרים) יצא בתאריך 11 ביולי 2023. השיר "עייפים / סאבו רמיקס" הוא גרסה חדשה לשיר "עייפים" של סגול וג'ני פנקין, שיצא במקור בשנת 2022. שיר הנושא של האלבום, "דינוזאור מילניאל", מבוסס על דגימה מתוך האלבום "רומה" של הזמר והיוצר עמיר לב, ששולבה בשיר באישורו של לב. דינוזאור מילניאל, באתר בנדקמפ האלבום דינוזאור מילניאל, בשירות הזרמת המוזיקה "ספוטיפיי" דינוזאור מילניאל לשמיעה בשירות המוזיקה Apple Music אורי שוחט, רונן סאבו, שירוטו, אדי סומירן, אברי ג'י, נתי גרינברג ושחר נוביק "קניית האלבום בחנות דיסק סנטר". דוח המבקרים • 24 שעות • ידיעות אחרונות, באתר yediot.webflow.io
לוגן מקריי

לוגן מקריי (באנגלית: Logan Macrae; נולד ב-8 באפריל 1988) הוא דוגמן, שחקן קולנוע וטלוויזיה אמריקאי. מקריי נולד בבולדר קולורדו. מקריי הוא דוגמן ומיוצג על ידי סוכנות פורד מודלס. הופעתו הראשונה על מסך הקולנוע הייתה בשנת 2019 בסרט שמירה. בשנת 2021 שיחק בסרט פה מלא אוויר (אנ') לצד אמנדה סייפריד ופין ויטרוק. בשנת 2022 הופיע בסרט שירת סרטני הנהר. באותה שנה הופיע מקריי בפרק בסדרה "Black Bird", ובסרט הקולנוע מסירות. לוגן מקריי, ברשת החברתית אינסטגרם לוגן מקריי, במסד הנתונים הקולנועיים IMDb (באנגלית) Raven Brunner, Logan Macrae Talks Where the Crawdads Sing, Daisy Edgar-Jones, and Acting Inspirations, GameRant, ‏12 April 2022 Logan Macrae - Actor, MODELS.com The Rakish Gent Paper 5 - Logan Macrae- exclusive interview with actor from Where The Crawdads Sing — The Rakish Gent, The Rakish Gent, ‏5 באוקטובר 2022 Mae Abdulbaki, Where The Crawdads Sing Cast & Character Guide, Screen Rant Bryanna Ehli, Where the Crawdads Sing Cast & Character Guide: Who’s Who in Barkley Cove, Collider, ‏10 ביולי 2022
גלריה מאיה

גלריה מאיה נוסדה ב-2018 במתחם קריית המלאכה בדרום תל אביב על-ידי האמנים מיכאל קובנר ואבנר לוינסון, יחד עם דן טראוב, לשעבר סמנכ"ל משאבים בבנק אוצר החייל. הגלריה היא מלכ"ר, וקיבלה הכרה של משרד התרבות והספורט ועיריית תל אביב. גלריה מאיה מסייעת לאמנים בתחילת דרכם ומעניקה מקום להצגת עבודותיהם והוצאת קטלוגים. נכון ל-2023 יצאו בהוצאת הגלריה 25 קטלוגים לאמנים. הגלריה מקדמת אמנים מהפריפריה, מציגה אמנים מדורות שונים ומקיימת אירועי תרבות. את הגלריה מפעיל צוות של מתנדבים ועובדים. ב-2020 השיקה הגלריה קמפיין לגיוס מימון המונים להמשך פעילותה. כ-100 אמנים הציעו למכירה כ־400 עבודות, בהם יאיר גרבוז, ציבי גבע, גלעד כהנא, מיכל נאמן, זויה צ׳רקסקי, וכן אמנים צעירים ופחות מוכרים. 50% מההכנסות של מכירת היצירות הועברו לאמנים והיתר למימון קיום הגלריה. בין האמנים שהציגו בגלריה מהקמתה עד 2023 נמנים שי יחזקאלי שני וייס, מרב סודאי, מריה סאלח מחאמיד, צבי מאירוביץ', רותם מנור, דנה אריאל, נועה טראוב, דניאל אוקסנברג, אריאל ברלצקי, שרה בנינגה, זוהדי קאדרי, שאדי טואפרה, טליה ישראלי, טל ירושלמי, אביטל כנעני ועוד. מדיה וקבצים בנושא גלריה מאיה בוויקישיתוף אתר האינטרנט הרשמי של גלריה מאיה גלריה מאיה, ברשת החברתית פייסבוק גלריה מאיה, באתר "גיידסטאר ישראל" גלריה מאיה, באתר Maya Gallery TLV (באנגלית) חגית פלג רותם, גלריה מאיה: כ־400 יצירות במכירה השנתית, באתר מגזין פורטפוליו, ‏2021-08-23 יובל סער, אבנר לוינסון: לוותר על צורה טהורה לטובת הדימוי האנושי, באתר מגזין פורטפוליו, ‏2020-10-22